สวัสดีครับหลังจากช่วยตัวเอง ผมมีจุดตุ่มสีแดงขนาดเล็ก 1-2 มิลลิเมตร จำนวน 5-10 จุด กระจายอยู่บริเวณหัวอวัยวะเพศ (หัวเห็ด) หลังจากเป็นตุ่มสีแดงจะแห้งเป็นรอยสีขาว ไม่มีอาการคันและไม่เจ็บปวดเวลาฉี่ครับอาการนี้เป็นๆหายๆ มาได้ประมาณ 2 เดือนแล้วครับ ผมใช้สบู่สำหรับดูแลอวัยวะเพศล้างทำความสะอาดแล้วก็ยังกลับมาเป็นครับผมมีเพศสัมพันธ์ล่าสุดเมื่อ 2 เดือนที่แล้ว อาการเริ่มเป็นหลังมีเพศสัมพันธ์ มีการป้องกันขณะสอดใส่ครับ แต่การใช้ปากไม่ได้มีการป้องกัน (ก่อนหน้านี้ช่วยตัวเองบ่อยแต่ก็ไม่เคยเป็นแบบนี้เลยครับ)อยากทราบว่า อาการนี้เป็นอาการของโรคติดต่อทางเพศสัมพันธ์ไหมครับ
สวัสดีค่ะ อาการมีตุ่มสีแดงขนาดเล็ก 1-2 มิลลิเมตร จำนวน 5-10 จุด กระจายอยู่บริเวณหัวอวัยวะเพศดังกล่าวมานั้น อาจจะเกิดจาก การมีเริมที่อวัยวะเพศ มักเป็นตุุ่มน้ำแสบร้อนบนพื้นแดงได้ หรือเป็นหูดหงอนไก่ หูดข้าวสุก แผลริมอ่อน หรือเป็นแค่การระคายเคืองเฉพาะที่จากการระคายสัมผัส การไปเสียดสีหรือถูแรงๆ หรือเป็นแค่รูขุมขนที่ขยายขนาดผิดปกติ ไม่ใช่โรคในเบื้องต้นให้งดการมีเพศสัมพันธ์ไปก่อนจนกว่าแผลจะหายสนิท จากที่กล่าวมายังบอกไม่ได้แน่ชัดว่าเป็นการอักเสบที่เกี่ยวหรือไม่เกี่ยวกับโรคติดต่อทางเพศสัมพันธ์ แนะนำว่าควรไปพบแพทย์เพื่อตรวจคัดกรองโรคติดต่อทางเพศสัมพันธ์ไปด้วย เพราะถ้ามี ควรได้รับการรักษาด้วยยาฆ่าเชื้อที่ตรงกับโรคให้หายขาดต่อไป